Diari Oficial de la Generalitat Valenciana


Sumari del DOGV 7077, del 29-07-2013 (2013/7505)

Notificació de la sentència dictada en el procediment ordinari número 261/2010.
-------------------------------------------------------------------------------

### Dades del document

Número de DOGV
:   7077

Data del DOGV
:   29-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7505


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el procediment ordinari número 261/2010. [2013/7505]  
Procediment ordinari 000261/2010-B   
Demandant: Julio Agostí Sánchez.   
Procuradora: M.ª Rosario Arenas de Bedmar.  
Demandat: Michael John Davies.   
Procurador/a: -  
Tomás Mora Zaragoza, secretari del Jutjat de Primera Instància número 1 de Benidorm, faig saber que en les actuacions de referència, a instàncies de la procuradora M.ª Rosario Arenas de Bedmar, en nom i representació de Julio Agostí Sánchez, contra Michael John Davies, ha sigut dictada una sentència, l'encapçalament i part dispositiva de la qual són del tenor literal següent:  
«Sentència número 000108/2013   
Benidorm, 6 de maig de 2013  
José Luis Fortea Gorbe, magistrat jutge titular del Jutjat de Primera Instància número 1 de Benidorm i partit, he vist les actuacions de referència, seguides amb el número 261/2010-B, en què han sigut part demandant Julio Agostí Sánchez, que compareix representat per la procuradora senyora Arenas de Bedmar i assistit pel lletrat senyor Barandiaran Jaca, i, com a part demandada, Michael John Davies, declarat en rebel·lia processal per no haver comparegut de forma legal, a pesar d'estar degudament citat, i en nom del rei dicte la present resolució, amb fonament en els següents: [...]  
Dispositiva  
Primer. Estime en part la demanda interposada per Julio Agostí Sánchez, que compareix representat per la procuradora senyora Arenas de Bedmar, i condemne el demandat, Michael John Davies, al pagament a l'actora de la quantitat de 35.227,05 euros (trenta-cinc mil dos-cents vint-i-set euros i cinc cèntims), en concepte de responsabilitat civil ex delicto per danys i seqüeles, més els interessos legals des de la interpel·lació judicial, que s'incrementaran en dos punts des de la data d'esta resolució (art. 576 LEC), i fins al seu complet pagament.  
  
Segon. Sense costes.  
Expediu-ne una testimoniança, uniu-la a les actuacions i incloeu l'original en el llibre de sentències.  
Notifiqueu esta resolució a les parts que s'hi han personat en el termini dels cinc dies següents al de la data d'esta notificació, i feu-los saber que no és ferma i s'hi pot interposar un recurs d'apel·lació per a l'Audiència Provincial d'Alacant i, si és el cas, que han de presentar un escrit de preparació del recurs en este Jutjat en el termini dels 20 dies següents a la notificació (art. 455 i següents de la LEC), amb esment de la resolució contra la qual s'apel·la, i amb la indicació dels pronunciaments que s'impugnen (art. 457.2 LEC), i amb el contingut de les al·legacions en què fonamente la impugnació.  
Igualment, es fa saber a les parts que, per a la interposició del recurs d'apel·lació abans esmentat, a més és necessària la consignació en el compte d'este Jutjat del depòsit previst en la disposició addicional 15a de la Llei Orgànica del Poder Judicial, en la redacció que en fa la Llei Orgànica 1/2009, de 3 de novembre, apartat 3, lletra b, en quantia de 50 euros; així com la liquidació de la taxa que siga procedent per aplicació de la Llei 10/2012, de 20 de novembre, per la qual es regulen determinades taxes en l'àmbit de l'Administració de justícia i de l'Institut Nacional de Toxicologia i Ciències Forenses (BOE 280, 21.11.2012).  
Esta la meua sentència, que pronuncie, mane i firme José Luis Fortea Gorbe, magistrat jutge titular del Jutjat de Primera Instància número 1 de Benidorm i partit.  
Publicació. L'anterior sentència ha sigut donada, llegida i publicada pel magistrat jutge que subscriu, mentres celebrava audiència pública en el dia de hui. En done fe.»  
I perquè servisca de notificació als demandats rebels, Michael John Davies, expedisc el present edicte.  
  
Benidorm, 20 de juny de 2013.- El secretari judicial: Tomás Mora Zaragoza.